b'\n_START_ARTICLE_\nMoviment 15-M\n_START_SECTION_\nDes dels partits pol\xc3\xadtics\n_START_PARAGRAPH_\nLa primera manifestaci\xc3\xb3 va provocar reaccions en els partits pol\xc3\xadtics, que van debatre i es van pronunciar sobre ella des del dia 16, tot i que el 15 de maig (dia de la primera convocat\xc3\xb2ria) gaireb\xc3\xa9 cap partit pol\xc3\xadtic va voler parlar sobre la situaci\xc3\xb3._NEWLINE_El 17 de maig la p\xc3\xa0gina de Democr\xc3\xa0cia Real Ja! Comptava amb el suport de 500 associacions molt diverses, per\xc3\xb2 seguia rebutjant la col\xc2\xb7laboraci\xc3\xb3 de partits pol\xc3\xadtics i sindicats, defensant la independ\xc3\xa8ncia de les protestes respecte de qualsevol ideologia pol\xc3\xadtica institucionalitzada.\n_START_SECTION_\nEnciclop\xc3\xa8dia del 15M\n_START_PARAGRAPH_\nEl 6 de juny de 2012 es va presentar la 15Mpedia, una Viquip\xc3\xa8dia sobre el 15M, on les seves normes i pilars s\xc3\xb3n similars als de Wikipedia: la llic\xc3\xa8ncia dels textos d\'15Mpedia \xc3\xa9s Creative Commons-Reconeixement-Compartir Igual; cont\xc3\xa9 informaci\xc3\xb3 sobre col\xc2\xb7lectius relacionats amb el 15M (assemblees, acampades, plataformes, etc.), a m\xc3\xa9s d\'altres temes relacionats amb el 15M, com desnonaments, daci\xc3\xb3 en pagament, corrupci\xc3\xb3 pol\xc3\xadtica, propostes del 15M, retallades socials i manifestacions anteriors i futures.\n_START_SECTION_\nProjectes pol\xc3\xadtics nascuts a partir del 15M\n_START_PARAGRAPH_\nDespr\xc3\xa9s dos anys, al maig de 2013, membres de col\xc2\xb7lectius del 15M han format un partit pol\xc3\xadtic i plataformes que pretenen unir tots els col\xc2\xb7lectius del 15M per formar un front com\xc3\xba a les pr\xc3\xb2ximes eleccions generals. Destaquen el partit pol\xc3\xadtic "Partido X, Partido del Futuro" i plataformes com Confluencia, EnRed,"Frente C\xc3\xadvico Somos Mayor\xc3\xada" i "Alternativas desde abajo ". A Catalunya tamb\xc3\xa9 ha aparegut la plataforma "Proc\xc3\xa9s Constituent".\n_START_SECTION_\nSuports, cr\xc3\xadtiques i desprestigi al 15M\n_START_PARAGRAPH_\nSegons un sondeig de Metroscopia per El Pa\xc3\xads, de maig de 2013, el 78% dels ciutadans assegura que els indignats tenen ra\xc3\xb3 en el que diuen i nom\xc3\xa9s un 4% diu tenir dubtes sobre els motius de la protesta.'